Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Trumpin neuvonantaja tapasi pääministeri Netanjahun -
tunnustellakseen Israelin― palestiinalaisten neuvottelujen -
käynnistämistä uudelleen.
Iranin kouluttamat ja varustamat irakilaiset shiiajoukot, -
jotka taistelevat Syyriassa Assadin tukena, -
ovat muodostaneet Israelin rajan lähelle uuden prikaatin -
"vapauttamaan Golanin kaikista vieraista joukoista".
Amerikkalainen Intel-yhtiö ostaa -
israelilaisen kuljettajattoman teknologian yhtiön Mobileyen -
15,3 mrd. dollarilla: suurin teknologia- yritysosto Israelin historiassa.
USA:n presidentti Trumpin neuvottelu- asioista vastaava neuvonantaja -
Jason Greenblatt tapasi pääministeri Netanjahun eilen Jerusalemissa.
Netanjahu ja Greenblatt keskustelivat-
Israelin rakentamisesta alueilla, joita palestiinalaiset vaativat itselleen, -
sekä muista Israelin―palestiinalaisten konfliktiin liittyvistä haasteista.
Trumpin erityisneuvonantaja tviittasi -
tapaamisen olleen myönteinen ja hedelmällinen. Hän totesi myös -
arvostavansa Netanjahun sitoutumista USA-kumppanuuteen.
Juutalaista Greenblattia pidetään Israel-myönteisenä henkilönä.
Hän toimi aiemmin Trumpin kiinteistöasiamiehenä.
Hän on usein puoltanut kahden valtion ratkaisua, -
mutta on samalla myös sanonut, että siirtokunnat eivät ole rauhan este.
Netanjahun ja Greenblattin keskuste- luista tietoiset israelilaisvirkamiehet-
kertoivat TV7:lle, että Greenblatt lähetettiin alueelle -
tunnustelemaan huippukokouksen järjestämistä presidentti Trumpin, -
pääministeri Netanjahun ja palestii- nalaispresidentti Abbasin välille.
Trump keskusteli viime perjantaina puhelimessa Abbasin kanssa -
ensi kertaa tammikuisen virkaanastu- misensa jälkeen. Puhelun päätteeksi -
Abbas sai kutsun tulla Washingtoniin tapaamaan presidentti Trumpia.
Korkea-arvoinen palestiinalaisvirkamies kertoi -
Abbasin tapaavan Trumpin Valkoisessa talossa huhtikuun alussa.
Virkamies arveli Trumpin tarjoavan Abbasille sopimusta -
pitkään jumissa olleiden neuvottelujen jatkamisesta Israelin kanssa.
Vastineeksi Israel lopettaisi heti asutusten laajentamisen, -
ja Yhdysvallat lupaisi olla siirtämättä-
Israelin-suurlähetystöään Tel Avivista Jerusalemiin.
Virkamiehen mukaan Abbas suostunee tähän sopimukseen.
Lisäksi hän kertoi, että Jordanian on määrä isännöidä lähiaikoina -
Israelin, palestiinalaisten ja Yhdysvaltain edustajien tapaamista, -
jossa puidaan neuvotteluhanketta ja sen aikataulua tarkemmin.
Bill Clintonin ja Barack Obaman aikana -
USA:n Israelin- ja Lähi-idän- lähettiläänä toiminut Martin Indyk -
antoi haastattelun israelilaismedialle. Hän sanoi presidentti Trumpin -
muuttaneen päätöstään siirtää USA:n suurlähetystö Jerusalemiin.
Indykin mukaan Trump kyllä haluaisi siirtää suurlähetystön Jerusalemiin, -
mutta hän ymmärtää nyt siirron mahdolliset seuraamukset.
Sitten Israelin pohjoisnaapurin sotaan: Syyrian armeijan raportoidaan -
saaneen voittoja Isisistä lähellä Palmyran kaupunkia.
Kentältä tulleiden tietojen mukaan Syyrian armeija onnistui valtaamaan -
Palmyran eteläpuolella sijaitsevan Sabkha al-Mawhin alueen -
kiivaiden taistelujen jälkeen. Isis menetti tiettävästi monia taistelijoita.
Venäjältä ilmatukea saava Syyrian armeija taistelee -
iranilaisjoukkojen, Hizbollahin ja muiden shiiajoukkojen kanssa.
Ne saivat häädettyä Isisin Palmyrasta 2. maaliskuuta.
Isis oli vallannut kaupungin -
kaksi kuukautta aiemmin yllätyshyökkäyksellä.
Palmyra vallattiin nyt toista kertaa Isisiltä Syyrian verisessä sodassa, -
joka jatkuu jo kuudetta vuotta.
Samaan aikaan Syyrian Golanilla Israelin rajan lähellä: -
Venäjän ja Iranin varustamat, Iranin kouluttamat Irakin shiiajoukot -
tulivat mukaan Syyrian sotaan Assadin tueksi vuonna 2013.
Ne ovat nyt muodostaneet uuden prikaatin, -
jonka tavoite on "vapauttaa Golan kaikista ulkomaisista joukoista".
Turvallisuuseksperttien mukaan Golanin prikaati julistaa avoimesti -
uskollisuuttaan Iranin vallankumous- kaartin komentajalle Soleimanille.
Prikaatilla on käytössään kehittyneitä aseita.
Viime kuukausien aikana on saatu todisteita siitä, -
että shiiataistelijat ovat käyttäneet venäläisiä T-90-tankkeja.
Puolustusasiantuntijoiden mukaan -
ne on hankittu Venäjältä Syyrian armeijan välityksellä.
Nimettömänä pysyttelevän israelilaisvirkamiehen mukaan -
Iranin tukeman asejoukon perustaminen Israelin raja-alueelle -
oli syy Netanjahun tapaamiselle presi- dentti Putinin kanssa viime viikolla.
Netanjahu viestitti Putinille, -
että Israel ei aio suvaita Iranin pysyvää läsnäoloa Syyriassa.
Israel toivoo Venäjän toimivan niin, -
että Israelin ei tarvitse ryhtyä toimiin Iranin kasvavan uhan vuoksi.
Sitten Israelin―Egyptin rajalle: -
Isis-taistelijoiden on nähty miehittävän tarkastuspisteitä -
ja tekevän turvatarkastuksia al-Arishin kaupungissa Pohjois-Siinailla.
Isis julkaisi kuvia kiväärein ja singoin aseistautuneista taistelijoistaan, -
jotka tarkastivat egyptiläisten autoilijoiden henkilöllisyyspapereita.
Al-Arish on Pohjois-Siinain pääkaupunki -
ja koko Siinain niemimaan suurin kaupunki.
Se on myös Egyptin turvajoukkojen ja Isisin välisten kahnausten keskus.
Siinailla toimiva Isis on ilmoittanut, että sillä on kolme päätavoitetta: -
1) toimet kristittyjä vastaan Isisin hallitsemilla alueilla; -
2) toimet Egyptin armeijaa -
ja presidentti Sisille uskollisia turvallisuusjoukkoja vastaan; -
3) juutalaisvaltion tuhoaminen.
Takaisin Israeliin: Amerikkalainen Intel-yhtiö ilmoitti ostavansa -
israelilaisen kuljettajattoman teknologian yhtiön Mobileyen -
15,3 miljardilla dollarilla.
Intel saa näin johtavan aseman itseohjautuvien autojen alalla.
Kyseessä on Israelin kaikkien aikojen suurin teknologian alan yritysosto -
sekä suurin itseohjautuvien autojen yrityssektorilla tehty kauppa.
Intel aikoo sulauttaa omat itseohjautuvien autojen toimintonsa -
Mobileyen toimintoihin.
Yhdistynyttä yritystä johtaa Mobileyen puheenjohtaja Shashua Israelista.
Tämä kauppa on luottamuksenosoitus israelilaisteknologian alaa kohtaan.
Kyseessä on suurin israelilaisesta teknologiayhtiöstä tehty kauppa.
Kun Google osti joitakin vuosia sitten Wazen miljardilla dollarilla, -
se oli iso uutinen Israelissa. Mutta nyt puhumme 15 miljardista dollarista.
Tämä on suuri uutinen ja valtava menestys Israelille.
Mobileye hallitsee maailmalla 70 pro- senttia kuljettajan apujärjestelmien -
ja törmäyksenestojärjestelmien mark- kinoista. Se työllistää 660 ihmistä.
Sen viime vuoden nettotulos oli 173,3 miljoonaa dollaria.
Intel odottaa kaupan toteutuvan tulevan yhdeksän kuukauden aikana -
ja kasvattavan heti sen osakekohtaista tulosta ja vapaata kassavirtaa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman